ddrg/super_eurlex huggingface dataset:
ET Euroopa Liidu Teataja C 437/28

Üldkohtu 8. novembri 2017. aasta otsus – De Nicola versus Euroopa Liidu Kohus

(Kohtuasi T-99/16) (1)

((Lepinguväline vastutus - Avalik teenistus - EIP töötajad - Psühholoogiline ahistamine - Õiglase menetluse reeglite järgimata jätmine - ELi põhiõiguste harta artikkel 47 - Mõistlik aeg - Avaliku Teenistuse Kohtu menetluses oleva hagi raames esitatud kahju hüvitamise nõue - Kohtuasja osaline suunamine Üldkohtule))

(2017/C 437/33)

Kohtumenetluse keel: itaalia

Pooled

Hageja: Carlo De Nicola (Strassen, Luksemburg) (esindaja(d): advokaadid L. Isola ja G. Isola, hiljem advokaat G. Ferabecoli)

Kostja: Euroopa Liidu Kohus (esindajad: J. Inghelram, P. Giusta ja L. Tonini Alabiso, hiljem J. Inghelram)

Ese

ELTL artikli 268 alusel esitatud nõue hüvitada kahju, mis hagejale väidetavalt tekitati esiteks seetõttu, et ühelt poolt teda ahistati Euroopa Investeerimispangas (EIP) psühholoogiliselt ja teiselt poolt ei olnud Euroopa Liidu Avaliku Teenistuse Kohtus ja Üldkohtus tema osalusel toimunud menetlused väidetavalt õiglased, ning teiseks seetõttu, et need menetlused olid väidetavalt liiga pika kestusega.

Resolutsioon

1. Jätta hagi rahuldamata.

2. Mõista käesoleva kohtuastme, Euroopa Liidu Üldkohtu menetluse ja Euroopa Liidu Avaliku Teenistuse Kohtu menetluse kohtukulud välja Carlo De Nicolalt.

(1) ELT C 414. 14.12.2015 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-100/15).
ET Euroopa Liidu Teataja C 32/26

Üldkohtu 11. detsembri 2017. aasta otsus – Léon Van Parys versus komisjon

(Kohtuasi T-125/16) (1)

((Tolliliit - Ecuadorist pärit banaanide import - Imporditollimaksude tollivormistusjärgne sissenõudmine - Imporditollimaksude vähendamise taotlus - Otsus, mis on tehtud pärast varasema otsuse tühistamist Üldkohtu poolt - Mõistlik aeg))

(2018/C 032/34)

Kohtumenetluse keel: hollandi

Pooled

Hageja: Firma Léon Van Parys NV (Antwerpen, Belgia) (esindajad: advokaadid P. Vlaemminck, B. Van Vooren, R. Verbeke ja J. Auwerx)

Kostja: Euroopa Komisjon (esindajad: A. Caeiros, B.-R. Killmann ja E. Manhaeve)

Ese

Esiteks ELTL artikli 263 alusel esitatud nõue tühistada komisjoni 20. jaanuari 2016. aasta otsus C(2016) 95 final, mille kohaselt on imporditollimaksu järelarvestuskande tegemine ja tollimaksu vähendamine põhjendatud ühe võlgniku suhtes, kuid teise võlgniku suhtes on see ühel konkreetsel juhul osaliselt põhjendatud ja osaliselt põhjendamata, ning millega muudetakse komisjoni 6. mai 2010. aasta otsust K(2010) 2858 lõplik, ja teiseks nõue tuvastada, et komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT 1993, L 253, lk 1; ELT eriväljaanne 02/06, lk 3) artiklit 909 toob vastavalt 19. märtsi 2013. aasta kohtuotsusele Firma Van Parys vs. komisjon (T-324/10, EU:T:2013:136) hagejale kaasa õiguslikke tagajärgi.

Resolutsioon

1. Tühistada komisjoni 20. jaanuari 2016. aasta otsuse C(2016) 95 final, mille kohaselt on imporditollimaksu järelarvestuskande tegemine ja tollimaksu vähendamine põhjendatud ühe võlgniku suhtes, kuid teise võlgniku suhtes on see ühel konkreetsel juhul osaliselt põhjendatud ja osaliselt põhjendamata, ning millega muudetakse komisjoni 6. mai 2010. aasta otsust K(2010) 2858 lõplik, artikli 1 lõige 4.

2. Jätta hagi ülejäänud osas rahuldamata.

3. Mõista Firma Léon Van Parys NV kohtukulud välja Euroopa Komisjonilt, kes kannab ise oma kohtukulud.

(1) ELT C 175, 17.5.2016.
ET Euroopa Liidu Teataja C 32/27

Üldkohtu 7. detsembri 2017. aasta otsus – Colgate-Palmolive Co. versus EUIPO (360o)

(Kohtuasi T-332/16) (1)

((Euroopa Liidu kaubamärk - Euroopa Liidu sõnamärgi 360o taotlus - Absoluutne keeldumispõhjus - Kirjeldavus - Määruse (EÜ) nr 207/2009 artikli 7 lõike 1 punkt c (nüüd määruse (EÜ) nr 1017/1001 artikli 7 lõike 1 punkt c) - Kasutamise käigus omandatud eristusvõime - Määruse (EÜ) nr 207/2009 artikli 7 lõige 3 (nüüd määruse (EÜ) nr 1017/1001 artikli 7 lõige 3)))

(2018/C 032/36)

Kohtumenetluse keel: inglise

Pooled

Hageja: Colgate-Palmolive Co. (New York, New York, Ühendriigid) (esindajad: advokaadid M. Zintler ja A. Stolz)

Kostja: Euroopa Liidu Intellektuaalomandi Amet (esindaja: M. Rajh)

Ese

Hagi EUIPO neljanda apellatsioonikoja 14. aprilli 2016. aasta (asi R 2288/2015-4), otsuse peale, mis käsitleb sõnalise tähise 360o registreerimist ELi kaubamärgina.

Resolutsioon

1. Jätta hagi rahuldamata.

2. Mõista kohtukulud välja Colgate–Palmolive Co.-lt.

(1) ELT C 296, 16.8.2016.
ET Euroopa Liidu Teataja C 32/28

Üldkohtu 7. detsembri 2017. aasta otsus – Colgate-Palmolive versus EUIPO (360o)

(Kohtuasi T-333/16) (1)

((Euroopa Liidu kaubamärk - Euroopa Liidu kujutismärgi 360o taotlus - Absoluutne keeldumispõhjus - Kirjeldavus - Määruse (EÜ) nr 207/2009 artikli 7 lõike 1 punkt c (nüüd Määruse (EÜ) nr 2017/1001 artikli 7 lõike 1 punkt c) - Kasutamise käigus omandatud eristusvõime - Määruse (EÜ) nr 207/2009 artikli 7 lõige 3 (nüüd määruse 2017/1001 artikli 7 lõige 3)))

(2018/C 032/37)

Kohtumenetluse keel: inglise

Pooled

Hageja: Colgate-Palmolive Co. (New York, New York, Ühendriigid) (esindajad: advokaadid M. Zintler ja A. Stolz)

Kostja: Euroopa Liidu Intellektuaalomandi Amet (EUIPO) (esindaja: M. Rajh)

Ese

Hagi EUIPO neljanda apellatsioonikoja 14. aprilli 2016. aasta otsuse (asi R 2287/2015–4) peale, mis käsitleb kujutismärgi 360o registreerimist ELi kaubamärgina.

Resolutsioon

1) Jätta hagi rahuldamata.

2) Mõista kohtukulud välja Colgate-Palmolive Co.-lt.

(1) ELT C 296, 16.8.2016.
ET Euroopa Liidu Teataja C 94/20

Üldkohtu 25. jaanuari 2018. aasta otsus – Galocha versus Entreprise commune Fusion for Energy

(Kohtuasi T-561/16) (1)

((Avalik teenistus - Lepingulised töötajad - Tuumasünteesienergeetika arendamise ühisettevõtte töötajate valikumenetlus - Reservnimekirjad - Valikumenetluse õigusvastasus - Kolmandatele isikutele adresseeritud hilisemad aktid - Kolmandate isikute huvi - Teenistuse huvid))

(2018/C 094/26)

Kohtumenetluse keel: hispaania

Pooled

Hageja: Yosu Galocha (Madrid, Hispaania) (esindajad: advokaadid A. Asmaryan Degtyareva ja R.-B. Dan)

Kostja: ITERi ja tuumasünteesienergeetika arendamise Euroopa ühisettevõte (esindajad: R. Hanak, G. Poszler ja S. Bernal Blanco, keda abistasid advokaadid D. Waelbroeck ja A. Duron)

Ese

ELTL artiklil 270 rajaneva hagi asjas, milles nõutakse muu hulgas, et tühistataks valikukomisjoni otsus, mis tehti teatavaks ITERi ja tuumasünteesienergeetika arendamise Euroopa ühisettevõtte personaliosakonna juhataja 4. juuni 2015. aasta e-kirjaga ja millega otsustati jätta hageja nimi valikumenetluse F4E/CA/ST/FGIV/2015/001 reservnimekirja kandmata; samuti on hagis esitatud nõue tühistada vastavad reservnimekirjad ja otsused, millega võeti tööle konkursil edukaks osutunud kandidaadid, kes on neisse nimekirjadesse kantud.

Resolutsioon

1. Tühistada valikukomisjoni otsus, mis tehti teatavaks ITERi ja tuumasünteesienergeetika arendamise Euroopa ühisettevõtte personaliosakonna juhataja 4. juuni 2015. aasta e-kirjaga ja millega otsustati jätta Yosu Galocha nimi valikumenetluse F4E/CA/ST/FGIV/2015/001 reservnimekirja kandmata.

2. Tühistada valikumenetluse F4E/CA/ST/FGIV/2015/001 reservnimekirjad.

3. Tühistada ITERi ja tuumasünteesienergeetika arendamise Euroopa ühisettevõtte otsused, millega võeti tööle valikumenetluse F4E/CA/ST/FGIV/2015/001 reservnimekirjadesse kantud edukaks osutunud kandidaadid.

4. Jätta hagi ülejäänud osas rahuldamata.

5. Mõista kohtukulud, sealhulgas ajutiste meetmete kohaldamise menetluses tekkinud kulud välja ITERi ja tuumasünteesienergeetika arendamise Euroopa ühisettevõttelt.

(1) ELT C 328, 5.10.2015 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-117/15 ja anti üle Euroopa Liidu Üldkohtule 1.9.2016)
ET Euroopa Liidu Teataja C 52/27

Üldkohtu 14. detsembri 2017. aasta otsus – N & C Franchise Ltd versus EUIPO – Eschenbach Optik (OJO sunglasses)

(Kohtuasi T-792/16) (1)

((Euroopa Liidu kaubamärk - Vastulausemenetlus - Euroopa Liidu kujutismärgi OJO sunglasses taotlus - Varasem rahvusvaheline sõnamärk oio - Suhteline keeldumispõhjus - Segiajamise tõenäosus - Tähiste sarnasus - Määruse (EÜ) nr 207/2009 artikli 8 lõike 1 punkt b (nüüd määruse (EL) nr 2017/1001 artikli 8 lõike 1 punkt b)))

(2018/C 052/38)

Kohtumenetluse keel: inglise

Pooled

Hageja: N & C Franchise Ltd (Nikosia, Küpros) (esindajad: advokaadid C. Chrysanthis, P. V. Chardalia ja A. Vasilogamvrou)

Kostja: Euroopa Liidu Intellektuaalomandi Amet (EUIPO) (esindaja: S. Bonne)

Teine menetluspool apellatsioonikojas, menetlusse astuja Üldkohtus: Eschenbach Optik GmbH (Nürnberg, Saksamaa)

Ese

Hagi EUIPO viienda apellatsioonikoja 9. septembri 2016. aasta otsuse (asi R 32/2016-5) peale, mis käsitleb Eschenbach Optik ja N & C Franchise vahelist vastulausemenetlust.

Resolutsioon

1. Jätta hagi rahuldamata.

2. Mõista kohtukulud välja N & C Franchise Ltd-lt.

(1) ELT C 22, 23.1.2017.
ET Euroopa Liidu Teataja C 112/30

Üldkohtu 8. veebruari 2018. aasta otsus – Sony Interactive Entertainment Europe versus EUIPO – Marpefa (Vieta)

(Kohtuasi T-879/16) (1)

((Euroopa Liidu kaubamärk - Tühistamismenetlus - Euroopa Liidu kujutismärk Vieta - Kaubamärgi tegelik kasutamine - Otsus, mis on tehtud selle tagajärjel, et Üldkohus on varasema otsuse tühistanud - Määruse (EÜ) nr 207/2009 artikli 65 lõige 6 (nüüd määruse (EL) 2017/1001 artikli 72 lõige 6) - Kohtuotsuse seadusjõud))

(2018/C 112/38)

Kohtumenetluse keel: inglise

Pooled

Hageja: Sony Interactive Entertainment Europe Ltd (London, Ühendkuningriik) (esindaja: S. Malynicz, QC)

Kostja: Euroopa Liidu Intellektuaalomandi Amet (EUIPO) (esindajad: J. Crespo Carrillo ja D. Walicka)

Teine menetluspool apellatsioonikojas: Marpefa, SL (Barcelona, Hispaania)

Ese

Hagi EUIPO neljanda apellatsioonikoja 4. oktoobri 2016. aasta otsuse (asi R 1010/2016-4) peale, mis käsitleb tühistamismenetlust Sony Computer Entertainment Europe Ltd ja Marpefa vahel.

Resolutsioon

1. Tühistada Euroopa Liidu Intellektuaalomandi Ameti (EUIPO) neljanda apellatsioonikoja 4. oktoobri 2016. aasta otsus (asi R 1010/2016-4), mis käsitleb tühistamismenetlust Sony Computer Entertainment Europe Ltd ja Marpefa, SLi vahel.

2. Mõista kohtukulud välja EUIPO-lt.

(1) ELT C 53, 20.2.2017.
ET Euroopa Liidu Teataja C 104/32

Üldkohtu 5. veebruari 2018. aasta otsus – Ranocchia versus ERCEA

(Kohtuasi T-208/16) (1)

((Teadusuuringud ja tehnoloogiaarendus - ERC tööprogrammi 2015 alusel toimuv taotlusvoor ja sellega seotud tegevused - Teadusuuringute ja innovatsiooni raamprogramm (2014–2020) - Horisont 2020 - ERCEA otsus, millega hageja esitatud ettepanek tunnistati toetuskõlbmatuks - Projekt matemaatiliste algoritmide tuvastamisest, mis hõlbustaksid teatavate antiiksete käsikirjade lugemist ja analüüsi - Võimu kuritarvitamine - Faktiviga - Õigusnormi rikkumine - Ilmne hindamisviga))

(2018/C 104/41)

Kohtumenetluse keel: itaalia

Pooled

Hageja: Graziano Ranocchia (Rooma, Itaalia) (esindaja: advokaat C. Intino)

Kostjad: Euroopa Teadusnõukogu Rakendusamet (ERCEA) (esindajad: E. Chacon Mohedano, R. Maggio Panizza ja L. Moreau ning hiljem E. Chacon Mohedano, R. Maggio Panizza ja F. Sgritta)

Ese

ELTL artikli 263 alusel esitatud nõue tühistada esiteks ERCEA 26. veebruari 2016. aasta otsus Ares(2016) 1020667, millega jäeti rahuldamata hageja nõue vaadata uuesti läbi otsus keelduda toetuse andmisest teadusuuringu ettepanekule nr 682937 „PHercSchools2 – The Hellenistic Philosophical Schools in the Herculaneum Papyri“, teiseks tühistada ERCEA 17. detsembri 2015. aasta otsus Ares(2015) 5922529, millega keelduti seda teadusuuringu ettepanekut toetamast, ja kolmandaks tühistada kõik nendele aktidele eelnevad ja järgnevad ning nendega seotud aktid, eeskätt nimekiri projektidest, mis on heaks kiidetud subsiidiumiprogrammiks „ERC-Consolidator Grant“, mis tehti avalikkusele teatavaks ERCEA 12. veebruari 2016. aasta pressiteates.

Resolutsioon

1. Jätta hagi rahuldamata.

2. Mõista kohtukulud välja Graziano Ranocchialt.

(1) ELT C 243, 4.7.2016.
ET Euroopa Liidu Teataja C 94/19

Üldkohtu 26. jaanuari 2018. aasta otsus – Centro Clinico e Diagnostico G.B. Morgagni versus komisjon

(Kohtuasi T-172/16) (1)

((Riigiabi - Itaaliat tabanud loodusõnnetuste piirkonnas asuvate ettevõtjate poolt tasumisele kuuluvate maksude ja kindlustusmaksete vähendamine - Otsus, millega abi tunnistatakse siseturuga kokkusobimatuks ja kohustatakse see tagasi nõudma - Tühistamishagi - Võimalik abisaaja, kellel on omandatud õigus - Otsene ja isiklik puutumus - Vastuvõetavus - Võrdne kohtlemine - Õiguspärane ootus))

(2018/C 094/24)

Kohtumenetluse keel: itaalia

Pooled

Hageja: Centro Clinico e Diagnostico G.B. Morgagni Srl (Catania, Itaalia) (esindaja: advokaat E. Castorina)

Kostja: Euroopa Komisjon (esindajad: P. Stancanelli ja V. Bottka)

Ese

Esimese võimalusena nõue „tõlgendada kokkusobitavalt“ komisjoni 14. augusti 2015. aasta otsust (EL) 2016/195 riigiabimeetmete SA.33083 (12/C) (ex 12/NN) kohta, mida Itaalia rakendas, nähes ette maksude ja kindlustusmaksete vähendamise seoses loodusõnnetustega (kõik sektorid peale põllumajanduse), ja SA.33083 (12/C) (ex 12/NN) kohta, mida Itaalia rakendas, nähes ette maksude ja kindlustusmaksete vähendamise seoses maavärinaga Abruzzos aastal 2009 (kõik sektorid peale põllumajanduse) (ELT 2016, L 43, lk 1), ja teise võimalusena ELTL artikli 263 alusel esitatud nõue see otsus tühistada.

Resolutsioon

1. Jätta hagi rahuldamata.

2. Mõista kohtukulud välja Centro Clinico e Diagnostico G. B. Morgagni Srl-lt.

(1) ELT C 211, 13.6.2016.
Kohtuasi T-701/16 P: Üldkohtu 17. mai 2018. aasta otsus – komisjon versus AV (Apellatsioonkaebus — Avalik teenistus — Ajutised teenistujad — Töölevõtmine — Tervisekontroll — Tervisekontrolli käigus ebapiisava teabe esitamine — Meditsiinilise lisatingimuse tagasiulatuv kohaldamine — Invaliidsustoetuse andmata jätmine — Algset otsust tühistava Avaliku Teenistuse Kohtu otsuse täitmine)

Üldkohtu 17. mai 2018. aasta otsus – komisjon versus AV

(Kohtuasi T-701/16 P) ( 1 )

„(Apellatsioonkaebus — Avalik teenistus — Ajutised teenistujad — Töölevõtmine — Tervisekontroll — Tervisekontrolli käigus ebapiisava teabe esitamine — Meditsiinilise lisatingimuse tagasiulatuv kohaldamine — Invaliidsustoetuse andmata jätmine — Algset otsust tühistava Avaliku Teenistuse Kohtu otsuse täitmine)”

Pooled

Apellatsioonkaebuse esitaja: Euroopa Komisjon (esindajad: C. Berardis-Kayser, C. Ehrbar ja T. Bohr, hiljem C. Ehrbar ja T. Bohr)

Teine menetluspool: AV (esindajad: avocat J.-N. Louis ja avocat N. de Montigny)

Ese

Apellatsioonkaebus Euroopa Liidu Avaliku Teenistuse Kohtu (teine koda) 21. juuli 2016. aasta otsuse AV vs. komisjon (F-91/15, EU:F:2016:170) peale selle kohtuotsuse tühistamise nõudes.

Resolutsioon

1. Tühistada Euroopa Liidu Avaliku Teenistuse Kohtu (teine koda) 21. juuli 2016. aasta otsus AV vs. komisjon (F-91/15).

2. Suunata kohtuasi Üldkohtu kojale, mis ei lahendanud apellatsioonkaebust.

3. Otsustada kohtukulude kandmine edaspidi.

( 1 ) ELT C 14, 16.1.2017.
Kohtuasi T-662/16: Üldkohtu 3. mai 2018. aasta otsus – Gall Pharma versus EUIPO – Pfizer (Styriagra) (Euroopa Liidu kaubamärk — Vastulausemenetlus — Euroopa Liidu sõnamärgi Styriagra taotlus — Varasem Euroopa Liidu sõnamärk VIAGRA — Varasema kaubamärgi eristusvõime või maine ärakasutamine — Määruse (EÜ) nr 207/2009 artikli 8 lõige 5 (nüüd määruse (EL) 2017/1001 artikli 8 lõige 5))

Üldkohtu 3. mai 2018. aasta otsus – Gall Pharma versus EUIPO – Pfizer (Styriagra)

(Kohtuasi T-662/16) ( 1 )

„(Euroopa Liidu kaubamärk — Vastulausemenetlus — Euroopa Liidu sõnamärgi Styriagra taotlus — Varasem Euroopa Liidu sõnamärk VIAGRA — Varasema kaubamärgi eristusvõime või maine ärakasutamine — Määruse (EÜ) nr 207/2009 artikli 8 lõige 5 (nüüd määruse (EL) 2017/1001 artikli 8 lõige 5))”

Pooled

Hageja: Gall Pharma GmbH (Judenburg, Austria) (esindajad: advokaadid D. Reichelt ja L. Figura, hiljem T. Schafft)

Kostja: Euroopa Liidu Intellektuaalomandi Amet (esindajad: D. Gája ja D. Walicka)

Teine menetluspool EUIPO apellatsioonikojas, menetlusse astuja Üldkohtus: Pfizer Inc. (New York, New York, Ameerika Ühendriigid) (esindajad: advokaadid V. von Bomhard ja J. Fuhrmann)

Ese

Hagi EUIPO viienda apellatsioonikoja 13. juuni 2016. aasta otsuse (asi R 724/2015-5) peale, mis käsitleb Pfizeri ja Gall Pharma vahelist vastulausemenetlust.

Resolutsioon

1. Jätta hagi rahuldamata.

2. Mõista kohtukulud välja Gall Pharma GmbH-lt.

( 1 ) ELT C 441, 28.11.2016.
Kohtuasi T-111/16: Üldkohtu 5. juuni 2018. aasta otsus – Prada versus EUIPO – The Rich Prada International (THE RICH PRADA) (Euroopa Liidu kaubamärk — Vastulausemenetlus — Euroopa Liidu sõnamärgi THE RICH PRADA taotlus — Varasemad siseriiklikud ja rahvusvahelised sõna- ja kujutismärgid PRADA — Suhtelised keeldumispõhjused — Määruse nr 207/2009 artikli 8 lõige 5 (nüüd määruse 2017/1001 artikli 8 lõige 5) — Varasemate kaubamärkide eristusvõime või maine ärakasutamine või kahjustamine — Eristusvõime või maine kahjustamine — Määruse (EÜ) nr 207/2009 artikli 8 lõike 1 punkt b (nüüd määruse (EL) 2017/1001 artikli 8 lõike 1 punkt b))

Üldkohtu 5. juuni 2018. aasta otsus – Prada versus EUIPO – The Rich Prada International (THE RICH PRADA)

(Kohtuasi T-111/16) ( 1 )

„(Euroopa Liidu kaubamärk — Vastulausemenetlus — Euroopa Liidu sõnamärgi THE RICH PRADA taotlus — Varasemad siseriiklikud ja rahvusvahelised sõna- ja kujutismärgid PRADA — Suhtelised keeldumispõhjused — Määruse nr 207/2009 artikli 8 lõige 5 (nüüd määruse 2017/1001 artikli 8 lõige 5) — Varasemate kaubamärkide eristusvõime või maine ärakasutamine või kahjustamine — Eristusvõime või maine kahjustamine — Määruse (EÜ) nr 207/2009 artikli 8 lõike 1 punkt b (nüüd määruse (EL) 2017/1001 artikli 8 lõike 1 punkt b))”

Pooled

Hageja: Prada SA(Luxembourg, Luksemburg) (esindaja: advokaat F. Jacobacci)

Kostja: Euroopa Liidu Intellektuaalomandi Amet (EUIPO) (esindaja: J. Crespo Carrillo)

Teine menetluspool apellatsioonikojas, menetlusse astuja Üldkohtus: The Rich Prada International PT (Surabaya, Indoneesia) (esindaja: solicitor Y. Zhou)

Ese

Hagi EUIPO teise apellatsioonikoja 13. jaanuari 2016. aasta otsuse (liidetud kohtuasjad R 3076/2014-2 ja R 3186/2014-2) peale, parandatud 14. märtsil 2017, mis käsitleb Prada ja The Rich Prada Internationali vahelist vastulausemenetlust.

Resolutsioon

1. Jätta hagi rahuldamata.

2. Mõista kohtukulud välja Prada SA-lt.

( 1 ) ELT C 175, 17.5.2016.
C 408/47

ET

Üldkohtu 25. septembri 2018. aasta otsus – Rootsi versus komisjon

(Kohtuasi T-260/16) (1)

((EAGF ja EAFRD - Rahastamisest välja jäetud kulutused - Sidumata otsetoetused - Kohapealsed kontrollid - Kaugseire - Riskitegurite hindamine - Asjaomase liikmesriigi võetavad parandusmeetmed - Varalise kahju hindamine - Proportsionaalsus))

(2018/C 408/59)

Kohtumenetluse keel: rootsi

Pooled

Hageja: Rootsi Kuningriik (esindajad: L. Swedenborg, A. Falk, N. Otte Widgren, C. Meyer-Seitz ja U. Persson, hiljem L. Swedenborg, A. Falk ja C. Meyer-Seitz)

Kostja: Euroopa Komisjon (esindajad: D. Triantafyllou ja K. Simonsson)

Hageja toetuseks menetlusse astuja: Tšehhi Vabariik (esindajad: M. Smolek ja J. Vláčil)

Ese

ELTL artikli 263 alusel esimese võimalusena esitatud nõue tühistada komisjoni 17. märtsi 2016. aasta rakendusotsus (EL) 2016/417, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT 2016, L 75, lk 16), osas, milles see käsitleb Rootsi Kuningriigile taotlusaasta 2013 eest välja makstud sidumata otsetoetusi kokku 8 811 286,44 euro suuruses summas, ning teise võimalusena nõue vähendada nimetatud sidumata ja rahastamisest välja jäetud otsetoetusi nii, et nende summaks määratakse 1 022 259,46 eurot.

Resolutsioon

1. Tühistada komisjoni 17. märtsi 2016. aasta rakendusotsus (EL) 2016/417, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, osas, milles see käsitleb Rootsi Kuningriigile taotlusaasta 2013 eest välja makstud sidumata otsetoetusi kogusummas 8 811 286,44 eurot.

2. Mõista Rootsi Kuningriigi kohtukulud välja Euroopa Komisjonilt, kes kannab oma kohtukulud ise.

3. Tšehhi Vabariik kannab oma kohtukulud ise.

(1) ELT C 305, 22.8.2016.
3.

Jätta The Yokohama Rubber Co. Ltd kohtukulud tema enda kanda.
Üldkohtu 24. oktoobri 2018. aasta otsus – Epsilon International versus komisjon

(Kohtuasi T-477/16) (1)

((Vahekohtuklausel - Lepingud, mis on sõlmitud teadusuuringute, tehnoloogiaarenduse ja tutvustamistegevuse seitsmenda raamprogrammi raames (2007 – 2013) - Põhjendatud huvi - Abikõlblikud kulutused - Maksmise peatamine - Tühistamisnõue - Otsus registreerida hageja varajase avastamise ja kõrvalejätmise süsteemis (EDES) - Vaidlustamatu akt - Vastuvõetamatus))

(2018/C 445/19)

Kohtumenetluse keel: inglise

Pooled

Hageja: Epsilon International SA (Marousi, Kreeka) (esindajad: advokaadid D. Bogaert ja A. Guillerme)

Kostja: Euroopa Komisjon (esindajad: J. Estrada de Solà, A Katsimerou ja A. Kyratsou)

Ese

Ühest küljest ELTL artikli 272 alusel esitatud nõue tunnistada esiteks, et toetuslepingute Briseide, i-SCOPE and Smart-Islands alusel komisjoni makstud summad on toetuskõlblikud, teiseks et komisjoni otsused peatada maksed seoses toetuslepingutega i-Locate, eENV-Plus, GeoSmartCity ja c-Space on põhjendamatud ning kolmandaks et komisjoni õigusvastase tegevusega on hagejale kahju tekitatud, ning teisest küljest esiteks nõue tühistada ELTL artikli 263 alusel komisjoni 17. juuni 2016. aasta otsus Ares(2016) 2835215 registreerida Epsilon varajase avastamise ja kõrvalejätmise süsteemis (EDES), ning teiseks hüvitada ELTL artikli 268 alusel hagejale kahju, mis talle väidetavalt selle aktiga tekitati.

Resolutsioon

1. Jätta hagi rahuldamata.

2. Mõista kohtukulud välja Epsilon International SA-lt.

(1) ELT C 402, 31.10.2016.
1.

Tühistada Euroopa Komisjoni 3. juuni 2016. aasta otsus jätta Hubei Xinyegang Steel Co. Ltd välja nende äriühingute loetelust, kes on kantud TARICi lisakoodi A 950 alla, ning kanda ta TARICi lisakoodi C 129 alla kõigi komisjoni 7. detsembri 2015. aasta rakendusmääruse (EL) 2015/2272, millega pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 kehtestatakse lõplik dumpinguvastane tollimaks teatavate Hiina Rahvavabariigist pärinevate rauast või terasest õmblusteta torude impordi suhtes, artikli 1 lõikes 1 nimetatud kombineeritud nomenklatuuri rubriikide osas.
2.

Jätta Groupe Canal + SA kohtukulud tema enda kanda ning mõista temalt välja Euroopa Komisjoni kohtukulud, välja arvatud need, mis on seotud Prantsuse Vabariigi, Euroopa filmiagentuuride direktorite ühenduse (EFAD), Union des producteurs de cinéma (UPC) ja C More Entertainment AB menetlusse astumisega, ning Euroopa Tarbijaliitude Ameti (BEUC) kohtukulud.